Katedral Skara

Katedral Skara nopo nga iso gereja id kakadayan tagayo Skara, Sweden. Katedral nopo diti nga tionon montok do uskup Keuskupan Skara mantad Gereja Sweden . Sajara Noilaan o sajara dau mantad abad ko-10 nga kopokitanan dinondo maya do gaya Gothic nopo nga mantad abad ko-13. Nokotimpuun o koir diti di koimpunon abad ko-13, om nobontuk o transept om nave kalapas iso abad potilombus. Norumbak o katedral dii om insaru wonsoyon, poposiliu do kokitanan di lobi nokoburu. Antakan di toun 1970-an, nonuan iti do fasad kabaatan barok. Reka bontuk Gothic Revival nopo nga nokontimpuun maamaso ponondulian di 1886-1894 id siriba do arkitek Helgo Zettervall (1831–1907). Menara mitapus di apatau pogulu dii nopo nga nonuan do menara Gothic runcing. 37 titigaon mozek kaca kiwarana nopo nga winonsoi di Bo Beskow (1906-1989) miampai tuhup di glazier Gustav Ringström id pialatan do toun1945 om 1976. Kogumuan do motif nopo nga alkitabiah, nga duo tulun suci mantad Sweden, i Bridget mantad Sweden om i Helena mantad Skövde nogi nga pinosuang. Aiso o titigaon gereja mantad timpu piintangaan do nogompi. Kiwaa apat lunsing id duo menara ponong kotonobon. Menara koibutan nopo nga kilunsing tagayo, pinataam di toun 1725 om pinagayo di toun 1785, om tolu lunsing di lobi okoro pinataid id menara kabaatan. Ninaru do gereja nopo nga 65 meter om 63 meter o kinawas. Kiwaa lobong timpu pintangaan id gereja diti, i norubaan di toun 1949 kalapas nolobong id siriba watu mantad po di abad ko-13. Iso lobong, i kitongkurak, nokito id suang do lobong, i poinladsong id suang do boogian bobos otuo (abad ko-10) id katedral. Piipiro niadaan struktur sandad do abad ko-10 nga kakal po okito id suang do lobong dii. Galeri Nuut Sukuon Toud Suai Wideen, Harald (1993) Skara Domkyrka, kort historik och vägledning (Stockholm: Kungl. Vetenskaps- och vitterhets-samhället) ISBN 91-85252-49-2 Beskow, Bo (1985) Ny himmel, ny jord : en bok om Bo Beskows fönster i Skara domkyrka (Stockholm: Legenda) ISBN 91-582-0684-1 Noputan labus Skara Domkyrka official website